તેમણે જણાવ્યું કે, મને બાર તરફથી મળેલો પ્રેમ હંમેશાં યાદ રહેશે. આ પ્રસંગે ચીફ જસ્ટિસ આર.સુભાષ રેડ્ડીએ જસ્ટિસ એમ.આર.શાહના વ્યક્તિવના વખાણ કર્યા હતા. એડવોકેટ જનરલ કમલ ત્રિવેદી અને હાઇકોર્ટ બાર એસોસિયેશનના પ્રમુખ યતીન ઓઝાએ જસ્ટિસ એમ.આર.શાહની કામગીરી અને તેમની લીગલ યાત્રાને વાગોળી હતી. ઉલ્લેખનીય છે કે, જસ્ટિસ એમ.આર.શાહ 2004માં ગુજરાત હાઇકોર્ટના જસ્ટિસ તરીકે નિયુક્ત થયા હતા. 2005માં તેમને કાયમી જસ્ટિસ તરીકે નિમણૂક આપવામાં આવી હતી. ત્યારથી અત્યાર સુધી તેમણે અનેક મહત્ત્વના કેસોમાં નોંધનીય ચૂકાદા આપ્યા છે. તાજેતરમાં જ શહેરમાં ચાલેલી ટ્રાફિક ડ્રાઇવ, દબાણ હટાવ ઝુંબેશ પણ તેમના આદેશનું જ પરિણામ છે.